На основу Решења о банкротству стечајног судије Привредног суда у Сремској Митровици број Ст.25/2021 од 25.01.2022. године које је правоснажно дана 09.02.2022. године и у складу са чланом 131.,132., 133. Закона о стечају ("Сл. Гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 И 95/2018) и Националним стандардом број 5 о начину и поступку уновчења имовине стечајног дужника стечајни управник стечајног дужника

**"ГРИЛ" ДОО У СТЕЧАЈУ БЕЛЕГИШ, УЛ. ГРАДИЋ ДУШАНА ББ, БЕЛЕГИШ**

**ОГЛАШАВА**

**ДРУГУ ПРОДАЈУ СТЕЧАЈНОГ ДУЖНИКА КАО ПРАВНОГ ЛИЦА МЕТОДОМ ЈАВНОГ НАДМЕТАЊА**

Предмет продаје је стечајни дужник Грил доо у стечају као правно лице, са најзначајнијом имовином коју чини:

* Објекат – зграда прехрамбене индустрије и производње пића – кланица и прерада меса која се налази на КП1804 КО Белегиш, спратности По+Пр+Пк, површине 1.646m² (укњижена површина је 823m² у ЛН 3350 КО Белегиш;спратности ПР+1)
* КП 1799, КП 1800, КП 1801, КП 1802, КП 1804 КО Белегиш
* Oпрема у објекату у КО Белегиш, а која се односи на опрему намењену за поступак клања и обраде пилића и канцеларијски намештај, залихе (фолије, стреч фолије, стиропорске тацне), потраживања, све према списку у продајној документацији и извештају о процени.

Предмет продаје је ближе описан у продајној документацији.

**Почетна цена на јавном надметању** износи 20% oд процењене вредности, односно **17.313.526,13 динарач; Депозит за учешће на јавном надметању** износи **17.313.526,13 динара.**

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **30.000,00 динара+ПДВ.** Крајњи рок за откуп продајне документације и разгледање предмета продаје је 25.01.2023. године. Профактура се може преузети сваког радног дана а најкасније 25.01.2023. године, у периоду од 9:00 до 16:00 часова у просторијама канцеларије стечајног управника на адреси ул. Арсенија Чарнојевића 14/7, Сремска Митровица, уз обавезну претходну најаву на телефон 065/572-9-573.
2. уплате **депозит** на текући рачун стечајног дужника број: **285-2261090000006-88** код «Naša AIK Banka a.d.» Београд или положе неопозиву првокласну банкарску гаранцију наплативу на први позив, најкасније на дан одржавања продаје. Доказ о полагању депозита заједно са oбрасцем пријаве и изјавом о губитку права на враћање депозита заинтересовани купци достављају стечајном управнику најкасније на регистрацији за јавно надметање. Предуслов за уплату депозита је откуп продајне документације у року и под условима наведеном под тачком 1. овог огласа.

У случају да се као депозит положи првокласна банкарска гаранција, оригинал исте се ради провере исправности исте мора доставити стечајном управнику на увид до 26.01.2023. године, а најкасније до истека рока из претходног става на сопствену одговорност учесника о исправности банкарске гаранције. У случају да је потенцијални купац који предаје пријаву правно лице стечајном управнику се доставља и извод из регистра привредних субјеката и ОП образац, а у случају физичког лица фотокопија личне карте. Уколико је учесник на јавном надметању конзорцијум, доставља се оригинал уговора о конзорцијуму и фотокопија овлашћења за заступање конзорцијума.

У случају да на јавном надметању најбољи понуђач буде купац који је депозит обезбедио банкарском гаранцијом, исти мора измирити износ депозита у року од 48 сати од дана јавног надметања, а пре потписивања купопродајног уговора, након чега ће му бити враћена гаранција;

1. потпишу изјаву о губитку права на враћање депозита. Изјава чини саставни део продајне документације.

**Јавно надметање** одржаће се дана 27.01.2023. године, са почетком у 14:00 часова у судници бр.17 Привредног суда у Сремској Митровици на следећој адреси: Светог Димитрија бр. 39, Сремска Митровица.

**Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно у периоду од 12:00 до 13:50 часова, на истој адреси**.**

Купопродајни уговор се потписуje у року од 3 дана од дана одржавања јавног надметања односно од дана давања сагласности чланова одбора поверилаца и разлучних поверилаца у складу са чланом 136в Закона о стечају, под условом да је депозит који је обезбеђен гаранцијом уплаћен на рачун стечајног дужника.

У случају продаје стечајног дужника као правног лица стечајни управник поступа у складу са чланом 136 в, Закона о стечају. Уколико одбор поверилаца, разлучни, односно заложни поверилац у року од 15 дана од дана пријема захтева стечајном управнику не доставе одобрење у складу са чланом 136 в Закона о стечају, стечајни управник ће прогласити јавно надметање неуспешним.

Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Након уплате купопродајне цене од стране Купца, Привредни суд у Сремској Митровици ће донети Решење о извршеној продаји.

Свако лице које је стекло право на учешће у складу са условима прописаним овим огласом, губи право на поврат депозита у складу са Изјавом о губитку права на враћање депозита.

Ако проглашени Купац не потпише записник, купопродајни уговор, или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава други најбољи понуђач. Имовина се купује у виђеном стању.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 5 дана од дана јавног надметања. Стечајни управник не враћа депозит учесницима који су изгубили право на повраћај депозита.

Другом најбољем понуђачу на јавном надметању, депозит (гаранција) се враћа након потписивања купопродајног уговора са проглашеним купцем и након измирења уговорене цене у целости.

Порези и други трошкови се додају на постигнуту купопродајну цену.

Oвлашћено лице и контакт особа: стечајни управник Јадранка Јездић, контакт телефон:

065/572-9-573; 063/8-555-288